jairs daen bynne omme en vore drie mudden roy goet en paiabel der maten
van loeven ende vijf rinsche gulden te weten twintich stuvers d munten ons
gened hen des htogen van burg en van brabant voe elken gulden
rinch rinsche voirs gerekent te s andriesmisse apostels te betalen
en tvoirs coren te loeven te leven alle jae den voirs tmijn duende ende telken
tmijne als vervolghde scout voirt heeft genomen de selve wynne en bekint
dat hij genomen heeft vanden selven hn willeme alle dande wynnen lande
des selfs h willems alsoe verre die den voirs h willeme aldair toebehoiren
sijn Te houden te hebben en te wynnen van halfmeerte voirs eene tmijn vanden
voirs sesse jaen en elcs jairs daen bynne ome de helicht van allen der vruchten
ende coirne opde voirs goede jairlijx wassende met sulker condicien ende
vuerwerden dat de voirs h willem en de voirs wynne jairlijx half ende
half deylen sullen doeft inde bogart vanden voirs hove jairlijx wassende
en soe wanneer dat gedeilt sal sijn soe sal de voirs wynne tw tvoirs h will
willems helicht tot sijne s huys te loeven leven Item soe wanneer men
aen de voirs huyse decken oft plecken sal zo es vuerwerde dat de voirs
wynne alle jae vier mandelen walms gheven sal te verdeckene en die
den werclieden den montcost geve den leem halen en den walm die de
voirs h willem sal doen verdecken aen de voirs huyse te loeven halen
des sal de voirs h willem den werclieden de dachuen betalen en als de
voirs h willem sijn voirs helicht sal doen dersschen soe sal de wynne
lijn coren dair af tot sinen huys leven Item Item es vuerwerde dat
de voirs wynne inden wijntijt des voirs h willems wijn thuys voen
sal en voirt sijn wijngart staken die de selve h willem te velthem sal
doen maken opden vijngart de voirs voirs h willems Item noch
es vverwerde dat de voirs h willem alle jare jae coepen sal sesse
mandelen stroes en desgelijx de voirs wynne sesse mandelen stroes
ome mest af te makene Item alsoe vele mergelbe als de voirs
wynne halen sal alsoe vele mergels sal de voirs h willem oec doen
halen Item es vurw vuerwerde als de voirs wynne den voirs
h willeme mergel haelt met twee pden soe sal hij hebben van elke
voed acht placken Ende als hijs haelt met drie pden soe sal de voirs
wynne hebben neghen placken Item es vuerwde dat de voirs wynne
van elten elken voedere dat hij van velthem te loeven voeren sal
oft van loeven tot v velthem hebben sal sesse plc en niet meer
vanden voirs h willeme Item de voirs wynne sal de lande die hij
thelicht wynnigen genomen heeft vanden voirs h willeme ten
eynde van sijnen afscheiden laten gelijc hij die bevonden heeft tot
sijnen aencomen te weten inden yersten een half boender lants
gelegen optherixhem wel gemest en met twen besayt Item drie
dach lants in eenen stuck geleg opt selve velt gemest en met
rogge besayt It i dach lants geleg opt selve velt gemest
rogge besait It i dach lants geleg neven de goede gielijs